सुवचन 
1) प्रस्तुत दोहे के माध्यम से तुलसीदास जी ने मधुर वचनों के महत्व को बताया है। उन्होंने बताया कि मधुर वचनों से चारों ओर का वातावरण सुख और आनंद उत्पन्न करता है। मधुर वचन किसी को भी अपनी ओर आकर्षित करने वाला होता है अतः हमें कठोर वचनों को छोड़कर मधुर वचन बोलने चाहिए।
2) प्रस्तुत दोहे के माध्यम से तुलसीदास कहते हैं कि पुरुष अगर पराक्रमी नहीं है अथवा तेज विहीन है समाज में उसकी अवश्य ही‌ अवज्ञा होती है। तुलसीदास ने बिना तेज वाले पुरुष की तुलना बुझे हुए आग के राख से की है जिसे कोई भी छू सकता है।
3) प्रस्तुत दोहे के माध्यम से तुलसीदास ने बताया है कि मनुष्य के विपत्ति के समय विद्या, विवेक, विनय, साहस, सुकर्म और सत्य वचन की प्रवृत्ति उसका मित्र बनता है। यह सारे मानवीय गुण व्यक्ति को सिर्फ राम की कृपा से ही प्राप्त हो सकता है।
4)  प्रस्तुत दोहे के माध्यम से तुलसीदास ने कहा है कि अगर व्यक्ति के मन में काम- वासना, क्रोध, मद, लोभ भरा हुआ है तो वह पंडित (ज्ञानी) होकर भी मूर्ख के समान है। 
5) प्रस्तुत दोहे में कबीर दास जी कहते हैं कि हमें ऐसी वाणी बोलनी चाहिए जो अहंकार मुक्त हो, सबके हृदय को शीतलता प्रदान करने वाले हो तथा खुद के  ह्रदय को भी शीतलता प्रदान करने वाला हो।
6) कबीर दास ने प्रस्तुत दोहे के माध्यम से यह उपदेश दिया है कि हमें दूसरों की बुराई ढूंढने में व्यर्थ  में समय नहीं गंवाना  चाहिए। हमें अपनी हृदय में जाकर अपनी बुराई ढूंढनी चाहिए और खुद को सुधारना चाहिए। 
7) प्रस्तुत दोहे के माध्यम से कबीर दास बोली के महत्व को बताया है। कबीरदास का कहना है कि बोली अनमोल होती है इसलिए हमें हमेशा हृदय की तराजू पर बोली को नाप तौलकर ही मुख के बाहर लाना चाहिए।
8)  कबीर दास ने इस दोहे के माध्यम से सज्जनों की संगति को गंधी अर्थात सुगंध बेचने वाले की सुवास के समान बताया है । जिस प्रकार गांधी के संपर्क में व्यक्ति जाने पर सुवासित हो जाता है उसी प्रकार सज्जनों की संगति में व्यक्ति जाकर ज्ञानी बन जाता है।

